HU Az Európai Unió Hivatalos Lapja C 80/1

A Tanács állásfoglalása az Európai Uniónak a szellemitulajdon-jogok megsértése elleni küzdelemre irányuló 2013–2017-es vámügyi cselekvési tervéről

2013/C 80/01

AZ EURÓPAI UNIÓ TANÁCSA,

EMLÉKEZTETVE:

1. az Európa 2020: A foglalkoztatást és növekedést célzó új európai stratégiára (1);

2. a szellemitulajdon-jogokra vonatkozó átfogó uniós stratégiáról szóló bizottsági közleményre (2);

3. az egyes szellemitulajdon-jogokat feltehetően sértő áruk elleni vámhatósági intézkedésekről és az ilyen jogokat ténylegesen sértő áruk ellen hozandó intézkedésekről szóló 1383/2003/EK tanácsi rendeletre (3);

4. a tagállamok közigazgatási hatóságai közötti kölcsönös segítségnyújtásról, valamint a vám- és mezőgazdasági jogszabályok helyes alkalmazásának biztosítása érdekében e hatóságok és a Bizottság együttműködéséről szóló, 1997. március 13-i 515/97/EK tanácsi rendeletre (4);

5. a vámügyekben történő kölcsönös közigazgatási segítségnyújtásról az EU és harmadik államok között megkötött megállapodásokban foglalt rendelkezésekre;

6. az Európai Uniónak a szellemitulajdon-jogok megsértése elleni küzdelemre irányuló 2009–2012-es vámügyi cselekvési tervéről szóló, 2009. március 16-i tanácsi állásfoglalásra (5);

FIGYELEMBE VÉVE:

7. a vámunió fejlődése érdekében követendő stratégia terén elért előrehaladásról szóló tanácsi következtetéseket (6);

8. az Európai Uniónak a szellemitulajdon-jogok megsértése elleni küzdelemre irányuló 2009–2012-es vámügyi cselekvési tervének végrehajtásáról szóló jelentést (7);

9. az előző uniós cselekvési terv keretében szerzett tapasztalatokat;

10. TUDATÁBAN annak, hogy a szellemitulajdon-jogok megsértése milyen gazdasági és hírnévbeli károkat okoznak az uniós vállalkozásoknak és alkotóknak, valamint hogy ezek a tiltott tevékenységek mekkora nyereséget termelnek a szervezett bűnözés számára;

11. AGGODALOMMAL TELVE annak kockázata miatt, hogy a hamisított termékek a gazdasági és társadalmi következményeken túl a fogyasztók és végfelhasználók egészségére és biztonságára, valamint a környezetre is káros hatást gyakorolhatnak;

12. HANGSÚLYOZZA, hogy az EU belső piacát a vámügyi ellenőrzésekhez és együttműködéshez alkalmazott korszerű és harmonizált megközelítések révén magas szintű védelemben kell részesíteni, különösen a kereskedelem Európai Unióban történő eltérítésének elkerülése végett;

13. ELISMERI, hogy a vámügyi hatóságokat el kell látni az ahhoz szükséges eszközökkel, hogy sikeresen vehessék fel a küzdelmet a szellemitulajdon-jogokat sértő áruk nemzetközi kereskedelme terén megjelenő új trendekkel;

14. JÓVÁHAGYJA a mellékletben foglalt, a szellemitulajdon-jogok megsértése elleni küzdelemre irányuló 2013–2017-es uniós vámügyi cselekvési tervet, amelyet az elnökség készített a tagállamok és a Bizottság közreműködésével;

FELKÉRI:

15. a tagállamokat és a Bizottságot, hogy a rendelkezésre álló eszközök és források teljes körű felhasználásával hatékonyan és eredményesen hajtsák végre a mellékletben foglalt cselekvési tervet;

16. a Bizottságot, hogy a tagállamokkal együttműködve: — 2013 tavaszára készítsen átfogó ütemtervet a cselekvési terv végrehajtásának megkönnyítése érdekében, — kövesse nyomon a cselekvési terv végrehajtását, — évente készítsen összefoglaló jelentést a Tanács számára a cselekvési terv végrehajtásáról, — 2017-ben nyújtson be záró jelentést a Tanácsnak a cselekvési terv végrehajtásáról.

Az Európai Uniónak a szellemitulajdon-jogok megsértése elleni küzdelemre irányuló 2013–2017-es vámügyi cselekvési terve

BEVEZETÉS

A szellemitulajdon-jogoknak az árukereskedelemben való tömeges megsértése komoly globális probléma. A szellemitulajdon-jogok vámhatósági érvényesítése révén 2011-ben majdnem 115 millió árucikket foglaltak le az EU-ban.

A gazdaságok versenyképessége egyre inkább a kreativitáson és az innováción alapul. Az „Európa 2020: A foglalkoztatást és növekedést célzó új európai stratégia” kijelöli az Európa gazdasági fellendülése és növekedése felé vezető utat. A tudás és az innováció ösztönzése a stratégia három prioritásának egyike.

Alapvető fontosságú a vállalkozások innovációs keretfeltételeinek javítása, valamint a jogos érdekeiket ért azon károk enyhítése, amelyeket a hamisítók okoznak azáltal, hogy kihasználják a jogosultak beruházásait, erőfeszítéseit és jó hírnevét. A hamisított és kalózáruk kereskedelméből gyakran könnyű előnyt és gazdasági hasznot húzó, csalásban és a szervezett bűnözésben részt vevő szervezetek elleni küzdelemre szintén kiemelt figyelmet kell fordítani, ahogy azokra a veszélyekre is, amelyeket a hamisított áruk jelentenek a fogyasztókra és a végfelhasználókra nézve.

A szellemitulajdon-jogok átfogó jogi keretének hatékony végrehajtási mechanizmusokkal kell párosulnia. A vállalkozások és a fogyasztók érdekeinek védelme e tekintetben nagy mértékben függ attól, hogy a végrehajtó hatóságok hogyan tudnak reagálni a kihívásokra. A vámhatóságok kulcsszerepet játszanak a végrehajtás terén: sokkal nehezebb fellépni a szellemitulajdon-jogokat sértő áruk ellen, ha azok egyszer már bejutottak az egységes piacra. Kiemelkedően fontos, hogy a határokon átnyúló kereskedelem vonatkozásában összehangoljuk és megtervezzük a szellemitulajdon-jogok megsértése elleni küzdelemre irányuló európai vámügyi tevékenységeket.

A 2009–2012-ES UNIÓS CSELEKVÉSI TERV ÉRTÉKELÉSE

A 2009–2012-es uniós cselekvési terv végrehajtásának eredményeit a Bizottság szolgálatai és a tagállamok által közösen készített vonatkozó jelentés ismerteti.

Az elmúlt négy évben a szellemitulajdon-jogok vámhatósági érvényesítésére vonatkozó hatályos uniós jogszabályok javításán, a vámhatóságok közötti, valamint az iparral folytatott operatív együttműködés erősítésén, továbbá a szellemitulajdon-jogok érvényesítésével kapcsolatos nemzetközi együttműködés továbbfejlesztésén volt a hangsúly. A cselekvési terv emellett tájékoztatási és figyelem-felkeltési kampányokra, az interneten keresztüli értékesítés problémájával kapcsolatos tevékenységekre, valamint vámtisztviselőknek nyújtott ad hoc képzésekre is kiterjedt.

A vámigazgatási szervek és a Bizottság határozottan lépett fel a szellemitulajdon-jogok vámhatósági érvényesítése terén fennálló fő kihívások kezelése terén. A statisztikák meggyőző eredményekről tanúskodnak: 2011-ben majdnem 115 millió árucikket foglaltak le, és több mint 20 000, a jogosultak által benyújtott kérelem ügyében indítottak eljárást. A lefoglalt áruknak megfelelő eredeti áruk becsült értéke megközelíti az 1,3 milliárd EUR. Az interneten keresztüli értékesítés megnövelte a postai forgalmat érintő esetek számát, ami 2009 és 2011 között megháromszorozódott.

A cselekvési terv értékelése alátámasztja, hogy a jövőben is uniós szintű megközelítést kell alkalmazni a szellemitulajdon-jogok vámhatósági érvényesítésére. Az uniós tagállamok, Horvátország és Törökország vámhatóságainak főigazgatói a 79. ülésükön szintén erre a következtetésre jutottak. Az ülés résztvevői a szellemitulajdon-jogok megsértése elleni küzdelemre irányuló olyan új uniós vámügyi cselekvési terv kidolgozását szorgalmazták, amely világos célokról, megfelelő forrásokról, továbbá az eredményeket és a teljesítményeket mérő mutatókról rendelkezik.

A KÖVETKEZŐ LÉPÉSEK

Az új cselekvési terv úgy lett kidolgozva, hogy a pénzügyi megszorítások idején is hozzáadott értéket és még jobb eredményeket tudjon nyújtani. Tartalmaz néhány központi elemet, amelyek az előző cselekvési tervekben is szerepeltek, és amelyekkel kapcsolatban folytatni kell a munkát és a végrehajtást. A 2009–2012-es cselekvési terv végrehajtása során szerzett tapasztalatok is rámutattak arra, hogy tevékenységeinket az igazgatási szervek erőforrásainak korlátozottságát szem előtt tartva bizonyos pontokon ki kell igazítanunk. A meghozandó intézkedéseket világosan meg kell határozni, és olyan mutatókhoz kell kapcsolni, amelyek lehetővé teszik az eredmények mérését. Ezen túlmenően partnerséget kell kialakítani a szellemi tulajdoni jogsértések európai megfigyelőközpontjával, továbbá meg kell erősíteni az Európai Csalás Elleni Hivatallal (OLAF), valamint adott esetben a vámhatóságoktól eltérő európai végrehajtó szervekkel saját hatásköreiken belül folytatott együttműködést. A jövőbeli „Vám 2020” program – a korábbi programokhoz hasonlóan – változatlanul támogatni fogja e cselekvési terv végrehajtását.

A cselekvési terv stratégiai céljai ezért a következők:

— a szellemitulajdon-jogok vámhatósági érvényesítésére vonatkozó új uniós jogszabályok hatékony végrehajtása és ellenőrzése,

— a szellemitulajdon-jogokat sértő áruk kereskedelme terén megjelenő fő trendek elleni küzdelem,

— a szellemitulajdon-jogokat sértő áruk kereskedelmének megakadályozása a teljes nemzetközi ellátási láncban,

— a szellemi tulajdoni jogsértések európai megfigyelőközpontjával és a bűnüldöző hatóságokkal folytatott együttműködés megerősítése.

A cselekvési terv a 2013–2017-es időszakra szól.

ÜTEMTERV

A Bizottság tagállami szakértőkkel együttműködve részletes ütemtervet dolgoz ki, amelyben a pénzügyi és emberi erőforrásokkal kapcsolatos szempontokat figyelembe véve meghatározza, hogy egy adott időkereten belül milyen tevékenységeket kell végrehajtani, és ahhoz milyen eszközöket kell felhasználni. A jóváhagyott ütemtervet 2013 tavaszán megküldi a Tanácsnak.

FELÜLVIZSGÁLATI MECHANIZMUS

A Bizottság tagállami szakértőkkel együttműködve évente összefoglaló jelentést készít a Tanács számára, amelyben az ütemterv alapján felvázolja a cselekvési terv végrehajtásának aktuális helyzetét. Az ötéves időszak utolsó évében részletesebb jelentés készül.

KÖVETKEZTETÉSEK

Az Európai Uniónak a szellemitulajdon-jogok megsértése elleni küzdelemre irányuló 2013–2017-es vámügyi cselekvési terve a mellékletben található. Első lépésként a Bizottság elkészíti a fent említett ütemtervet.

1. A SZELLEMITULAJDON-JOGOK VÁMHATÓSÁGI ÉRVÉNYESÍTÉSÉRE VONATKOZÓ ÚJ UNIÓS JOGSZABÁLYOK HATÉKONY VÉGREHAJTÁSA ÉS ELLENŐRZÉSE

1.1. konkrét célkitűzés: Az új uniós rendelet végrehajtását szolgáló eszközök kidolgozása

Intézkedések Mutatók Felelősök 1.1.1. A jogosultak által benyújtott kérelmek kezeléséről szóló kézikönyv elkészítése A kézikönyv webes közzététele A Bizottság és a tagállamok 1.1.2. Szellemitulajdon-jogi szakértőkből és a Bizottság képviselőiből álló csoportok tanácsadó látogatása minden tagállamban A látogatások lebonyolítása, és szükség esetén tanácsadás Az észlelt problémák nyomon követése, és szükség esetén kapacitásépítési tervek készítése A Bizottság és a tagállamok 1.1.3. Adott esetben az új eljárásokról szóló egyedi iránymutatások készítése a vámhatóságok számára az EU valamennyi hivatalos nyelvén (ideértve a kisebb küldeményeket is). Az iránymutatások hozzáférhetővé tétele A Bizottság és a tagállamok 1.1.4. A rendelet végrehajtását elősegítő képzési tervre irányuló javaslat kidolgozása, amely lehetőség szerint e-oktatási eszközt is tartalmaz a vámhatóságok és a jogosultak számára A képzési terv kidolgozása munkacsoport által, képzések tartása A Bizottság és a tagállamok a szellemi tulajdoni jogsértések európai megfigyelőközpontjával együttműködésben





1.2. konkrét célkitűzés: A hamisítás és kalózkodás elleni rendszer (COPIS) teljes működőképességének kiaknázása

Intézkedések Mutatók Felelősök 1.2.1. A COPIS funkcióinak kiaknázása A COPIS keresési és jelentéstételi funkcióinak teljes kihasználása A Bizottság és a tagállamok





1.3. konkrét célkitűzés: A jogosultak és az egyéb szereplők bevonása

Intézkedések Mutatók Felelősök 1.3.1. A jogosultak és egyéb szereplők tájékoztatása az új uniós rendeletről A vámigazgatási szervek weboldalainak frissítése a rendelet hatálybalépésekor A Bizottság és a tagállamok Az új jogi kerettel kapcsolatos tájékoztatás a kkv-kkal foglalkozó információs szolgálatoknál Bizottság A transzatlanti portál vonatkozó részei naprakész információt tartalmaznak a jogok vámhatósági érvényesítéséről Bizottság Tájékoztatás az új jogi keretről a tagállamok kkv-ket támogató szervezeteinél, valamint a releváns, ipari- és szellemitulajdon-jogi osztályokon és hivatalokban A Bizottság és a tagállamok 1.3.2. Rendszeres uniós szintű ülések megrendezése a vámhatóságok, a jogosultak képviselői és a szellemitulajdon-jogok érvényesítésébe bevont egyéb felek részvételével Az első ülés megrendezése legkésőbb az új rendelet hatálybalépését követő évben A Bizottság, a tagállamok, valamint a jogosultak/egyéb érdekelt felek





1.4. konkrét célkitűzés: Statisztikák éves közzététele

Intézkedések Mutatók Felelősök 1.4.1. Évenként uniós jelentés közzététele a szellemitulajdon-jogok vámhatósági érvényesítésére vonatkozó statisztikákról Az éves jelentések közzététele májusban A Bizottság és a tagállamok

2. A SZELLEMITULAJDON-JOGOKAT SÉRTŐ ÁRUK KERESKEDELME TERÉN MEGJELENŐ FŐ TRENDEK ELLENI KÜZDELEM

2.1. konkrét célkitűzés: Testre szabott megközelítések kidolgozása a postai küldemények és csomagok forgalmára

Intézkedések Mutatók Felelősök 2.1.1. Az internetes kereskedelem vámhatósági nyomon követésével kapcsolatos legjobb gyakorlatok cseréje, kiegészítve a vám-együttműködési munkacsoportnak (az EU Tanácsa) a vámügyekkel kapcsolatos internetes bűnözés terén folytatott tevékenységeit A legjobb gyakorlatok rendelkezésre állása a vámigazgatási szervek számára a „Vám 2013” program szerinti e-hamisítási csoporton keresztül A Bizottság és a tagállamok





2.2. konkrét célkitűzés: A vámügyi kockázatkezelés megerősítése

Intézkedések Mutatók Felelősök 2.2.1. Közös kockázatkezelésen alapuló ellenőrzési stratégia kidolgozása, beleértve adott esetben a kockázati információs szükségleteket, a kockázatokra vonatkozó közös kritériumokat és standardokat, valamint az EU elsőbbséget élvező ellenőrzési fellépéseinek végrehajtását (ezek a fellépések arra szolgálnak, hogy a kis és nagy küldemények esetében kiszűrjék a szellemitulajdon-jogok megsértését) A kritériumok és a standardok meghatározásra kerülnek A Bizottság a tagállamok támogatásával 2.2.2. A szellemitulajdon-jogokat érintő kockázatokkal és a vámhatósági ellenőrzésekkel kapcsolatos megfelelő információk rendszeres továbbítása a vámügyi kockázatkezelési rendszeren és az ellenőrzést végző kapcsolattartó pontokon keresztül A vámügyi kockázatkezelési rendszer alkalmazása a szellemitulajdon-jogok megsértését érintő kockázatokkal kapcsolatos információk cseréjére Rendszeres visszajelzés a tagállamoktól a kockázatokkal és a vámügyi ellenőrzésekkel kapcsolatban hozzájuk befutó információkról, valamint az ellenőrzések eredményeiről A Bizottság és a tagállamok 2.2.3. Közös vámügyi műveletekre vonatkozó összehangolt munkatervek kidolgozása a szellemitulajdon-jogok vonatkozásában, ideértve a nemzetközi szervezetekkel folytatott koordinációt is Közös vámügyi műveletekre vonatkozó, többéves összehangolt munkaterv a szellemitulajdon-jogok vonatkozásában, amelynek kidolgozásában a különböző vámigazgatási szervek, az EU Tanácsa és a nemzetközi szervezetek vesznek részt A közös vámügyi műveletek során szerzett információknak a kockázatelemzés és a nyomozás céljára történő felhasználása A Bizottság és a tagállamok

3. A SZELLEMITULAJDON-JOGOKAT SÉRTŐ ÁRUK KERESKEDELMÉNEK MEGAKADÁLYOZÁSA A TELJES NEMZETKÖZI ELLÁTÁSI LÁNCBAN

3.1. konkrét célkitűzés: A kulcsfontosságú származási, tranzit- és célországokkal folytatott együttműködés megerősítése

Intézkedések Mutatók Felelősök 3.1.1. A szellemitulajdon-jogok területén folytatott vámügyi együttműködés megerősítése harmadik országokkal, különösen Kínával és Hongkonggal Az új kibővített EU–Kína cselekvési terv 2012 utáni végrehajtása Megállapodás a Hongkonggal folytatandó együttműködési tevékenységekről, és azok végrehajtása A Bizottság és a tagállamok 3.1.2. A jogi rendelkezésekkel összhangban információcsere kialakítása harmadik országokkal, ideértve az EU-n átszállított, illetve ott átrakodott árukat is Az információcsere mechanizmusainak kialakítása Az információcserék száma, és az információknak köszönhetően végrehajtott lefoglalások száma A Bizottság és a tagállamok 3.1.3. Egyrészt az EU tagállamai és a Bizottság szolgálatai, másrészt a harmadik államok – így a balkáni országok és a keleti partnerség országainak a – hatóságai között folytatott információcsere megerősítése a szellemitulajdon-jogokat sértő áruk nemzetközi kereskedelmének megszüntetése céljából Az egymásnak megküldött információk alapján megvizsgált esetek száma Ajánlások A Bizottság és a tagállamok 3.1.4. Az EU vámügyi szakértőinek a részvétele nemzetközi eseményeken az ismeretek továbbadása céljából Az EU vámügyi hatóságainak képviselete a szellemitulajdon-jogok érvényesítésével foglalkozó releváns nemzetközi eseményeken Az uniós résztvevők által a tagállamok és a Bizottság számára nyújtott beszámoló az eseményekről A Bizottság és a tagállamok





3.2. konkrét célkitűzés: A szellemitulajdon-jogok érvényesítésével kapcsolatos kapacitásépítés a tagjelölt és a szomszédos országokban

Intézkedések Mutatók Felelősök 3.2.1. Kérésre a kapacitásépítéshez kapcsolódó technikai segítségnyújtás a tagjelölt és a szomszédos országok számára Rendelkezésre álló szakértői bázis A tevékenységekre vonatkozó többéves terv A Bizottság és a tagállamok 3.2.2. Tapasztalatcserék és lehetséges tanulmányi látogatások a szellemitulajdon-jogok vámhatósági érvényesítése céljából kialakított operatív struktúrák, valamint IT- és operatív megoldások témájában Jelentés a szellemi tulajdonjogoknak az Unióban és az azzal szomszédos országokban való érvényesítésével kapcsolatos legjobb gyakorlatokról A Bizottság és a tagállamok 3.2.3. Tisztviselők cseréje A lebonyolított cserék száma A cserék során szerzett tapasztalatok megosztása a többi tagállammal és a Bizottsággal Tagállamok

4. A SZELLEMI TULAJDONI JOGSÉRTÉSEK EURÓPAI MEGFIGYELŐKÖZPONTJÁVAL ÉS A BŰNÜLDÖZŐ HATÓSÁGOKKAL FOLYTATOTT EGYÜTTMŰKÖDÉS MEGERŐSÍTÉSE

4.1. konkrét célkitűzés: Partnerség kialakítása a szellemi tulajdoni jogsértések európai megfigyelőközpontjával

Intézkedések Mutatók Felelősök 4.1.1. Az intézményeknek a szellemitulajdon-jogok érvényesítése terén – a 386/2012/EU rendelet által ráruházott hatáskörének keretein belül, valamint az európai megfigyelőközpont munkaterve alapján – történő támogatása, valamint az ilyen témájú kezdeményezések előmozdítása érdekében a szellemi tulajdoni jogsértések európai megfigyelőközpontja által indított projektek kidolgozásához és adott esetben végrehajtásához való hozzájárulás, különös tekintettel az alábbiakra: — a hamisítás és szerzői jogi kalózkodás EU-n belüli elterjedtségével és mértékével kapcsolatos információk összegyűjtését, elemzését, és az ezekkel kapcsolatos jelentéstételt szolgáló rendszerek kialakítása, valamint a kulcsfontosságú információk cseréje — speciális képzések biztosítása révén kapacitásépítés a szellemitulajdon-jogok érvényesítése terén — a szellemitulajdon-jogok megvédésének legjobb módszerei A tervek összhangja a vámügyi szükségletekkel Kompatibilitás és szinergiák a vámügyi projektekkel A szellemitulajdon-jogokkal foglalkozó jogszabályokra vonatkozó ismeretek terjesztését szolgáló eszközök rendelkezésre állása […] Figyelemfelkeltő tevékenységek, többek között a fogyasztók körében is A szellemi tulajdoni jogsértések európai megfigyelőközpontja a Bizottsággal és a tagállamokkal együttműködve





4.2. konkrét célkitűzés: A vámhatóságok, a rendőrség és az igazságügyi hatóságok közötti kölcsönös megismerés és együttműködés javítása

Intézkedések Mutatók Felelősök 4.2.1. Közös események rendezése a vámigazgatási szervek, a rendőrség, az igazságügyi hatóságok, valamint az ipari- és szellemitulajdon-jogokkal foglalkozó osztályok és hivatalok képviselőinek részvételével A Bizottság és a megfigyelőközpont által 2014-ben rendezett konferencia A Bizottság, a szellemi tulajdoni jogsértések európai megfigyelőközpontja és a tagállamok

(1) A Bizottság 2010. március 3-i közleménye: „Európa 2020: Az intelligens, fenntartható és inkluzív növekedés stratégiája” – COM(2010) 2020 végleges – a Hivatalos Lapban nem tették közzé.

(2) A Bizottság közleménye az Európai Parlamentnek, a Tanácsnak, a Gazdasági és Szociális Bizottságnak és a Régiók Bizottságának – A szellemitulajdon-jogok egységes piaca – A kreativitás és az innováció ösztönzése Európában a gazdasági növekedés elősegítése, minőségi munkahelyek teremtése, valamint kimagasló színvonalú termékek és szolgáltatások biztosítása céljából – COM(2011) 287.

(3) HL L 196., 2003.8.2., 7. o. Az e rendelet felülvizsgálatát célzó bizottsági javaslatot az Európai Parlament és a Tanács jelenleg vizsgálja (10880/11).

(4) HL L 82., 1997.3.22., 1. o., magyar nyelvű különkiadás, 2. fejezet, 8. kötet, 217. o.

(5) HL C 71., 2009.3.25., 1. o.

(6) A Hivatalos Lapban nem tették közzé.

(7) 15699/12.